*සින්හල උපසිරැසි ගැන්වීම* -තරිදු දිසානයක- Lksubs.com
පැටියෝ?
කවුරුහරි ඇතුලේ ඉන්නවා.
මොකක්?
අපි දැන් මොකද කරන්නේ?
පැටියෝ, හ්යුන් සු!
ඇහැරෙන්නකෝ!
අම්මෝ ඒක...
පෙපර්!
ඔයා ඔතන මොකද කරන්නේ?
යමු ආයෙත් නිදාගන්න.
නින්ද
ජන්ග් යූ-මි, ලී සුන්-ක්‍යුන්
පළමුවැනි පරිච්ඡේදය
ඔන්න උදේ වුණා, ඇහැරෙන්න!
තව විනාඩි පහක් දෙන්න...
ඇහැරෙන්නකෝ කම්මැලි පැටියෝ.
නැගිටින්න, නැගිටින්න.
උදේ කෑම ටිකක් කන්න.
යන්න එපා.
රංගන ශිල්පී ඕ හ්යුන්-සුගෙන් විශිෂ්ටතම රංගනයක්...
හොඳම නළුවාට හිමි සම්මානය...
අද... 25 වෙනිදා.
පෙපර්ව රෝහලට රැගෙන යාම වැඩකරන මව්වරුන්ගේ පන්තිය
එකට එකතු වුණොත් අපිට ඕනෑම දෙයක් ජයගන්න පුළුවන්
පෙපර්! ගේ බලාගෙන ඉන්න හොඳේ.
අයියෝ, ඔයාට හොඳින් නේද?
මේක ඒ තරම් විශේෂ දෙයක් නෙවෙයි, මෙන්න ගන්න.
අපි පදිංචියට ආවේ පහළ මහලේ නිවසට.
මේක හරිම විශේෂයි වගේ! වගේම රස පාටයි.
බොහොම ස්තුතියි.
ඒ වගේම, තව එක දෙයක් තියෙනවා.
මම සාමාන්‍යයෙන් මේ වගේ දේවල් කියන්නේ නැහැ,
හැබැයි මධ්‍යම රාත්‍රියේ ලොකු ශබ්ද දිගටම ඇහෙනවා.
දැන් සතියක් තිස්සේම ඔහොමයි.
සඳුදා ඉඳන් ඉරිදා වෙනකම්ම. මට ඒක තවත් දරාගන්න බැරි වුණා.
මට කෑගහන සද්දත් ඇහුණා.
කෑගහන සද්ද?
ආ, ඔයා කිව්වේ ඊයේ රෑ ගැන වෙන්න ඇති! ඒක, අර...
කොහොම වුණත්, ආයෙත් ඒ වගේ දෙයක් වෙන්නේ නැහැ.
මට හුඟක් කණගාටුයි.
- කරුණාකරලා මීට වඩා සැලකිලිමත් වෙන්න. - අනිවාර්යයෙන්ම.
"කරුණාකරලා මීට වඩා සැලකිලිමත් වෙන්න" ලු?
ඒක වුණේ ඊයේ රෑ එකපාරක් විතරයි!
- හැබැයි එයා කියපු දේ දන්නවද? - මොකක්ද?
"සතියක් තිස්සේම ලොකු ශබ්ද ඇහුණා" ලු.
"සම්පූර්ණ සතියක්ම" කියලා එයා කිව්වේ.
සඳුදා ඉඳන් ඉරිදා වෙනකම්ම!
මිනිස්සු කතා කරන්නේ හරිම අතිශයෝක්තියෙන්.
ඒකනේ කියන්නේ!
- විධායක මහත්මිය! - ඔස්කාර් සම්මානලාභී මහත්මයා!
ඔව්.
නියමයි.
ඔයාට හුඟක් මහන්සි ඇති!
හුඟක් මහන්සියි.
ඔයා හොඳට වැඩේ කරා, මෙහාට එන්නකෝ.
පොඩ්ඩක් ඉන්න.
ඒ කියන්නේ පහළ මහලේ හිටපු සීයත් පදිංචිය මාරු කරලා ගියාද?
ඔව්, එයා ගිහින්.
ඒකනේ මෙච්චර වෙලා මෙතන මෙච්චර නිශ්ශබ්දව තිබුණේ.
ඒ මනුස්සයා නම් මාරම එකෙක්.
- ඕක පටන් ගන්න එපා ඉතින්. - ඇත්තටම මාරම එකෙක් තමයි!
"ඔයාලා දෙන්නා ඇත්තටම එකිනෙකාට හුඟක් ආදරෙයි නේද?"
"මට හැමදාම රෑට ඒක ඇහෙනවා!"
දැන් ඕක නවත්තන්න.
"කිරි කිරි ගානවා! මට මුළු රෑම නිදාගන්න දෙන්නේ නැහැ!"
නවත්තන්න අනේ!
අලුතෙන් ආපු ගැහැනු කෙනත් ලේසි පාසු කෙනෙක් නෙවෙයි වගේ.
මං මේක ඇරලා බැලුවෙවත් නැහැ.
ඒක හරියට පරාජය පිළිගත්තා වගේ වෙනවානේ.
ඕක අතඇරලා දාන්න.
"කවුරුහරි ඇතුලේ ඉන්නවා?" කවුද ඇතුලේ ඉන්නේ?
මං කොහොමද දන්නේ?
ඔයා ඊයේ රෑ කිව්වේ එහෙමනේ.
"කවුරුහරි ඇතුලේ ඉන්නවා," කියලා කිව්වේ හැබැයි පුදුම සාමකාමී හඬකින්.
ඊටපස්සේ ඔයා ආයෙත් නිදාගත්තා.
වෙන්න බෑ.
ඔයාට පුළුවන්ද තමන්ගේ බිරිඳව ඒ වගේ වෙලාවක තනි කරලා දාන්න?
මේ බඩ නිසා නේද?
ඔයා හිතන්නේ මං දැන් කැතයි කියලා!
මොකක්ද? ඒක විකාරයක්!
දවසකට ඔය තරම් පැණිරස කෑවා ඇති.
මට ඒක පාලනය කරගන්න බෑ!
අඬන්න එපා ඉතින්.
පොඩ්ඩක් ඉන්න, "කවුරුහරි ඇතුලේ ඉන්නවා?"
"කවුරුහරි ඇතුලේ ඉන්නවා!" ඒක මගේ දෙබසනේ!
ඒක මොන දර්ශනයද?
මෙන්න, ඔයාව පෙන්වනවා!
මට නම් බලන්න බෑ...
මට මං ගැනම ලැජ්ජයි වගේ!
- අම්මා. - ඔයා හරිම හැඩයිනේ!
මං හරියට මෝඩයෙක් වගේ.
- මං එළියෙන් ඉන්නම්. - ඉන්නකෝ.
ඔයා මෙයිකාපාලකයෙක් විදිහට හරිම ලස්සනයි.
ඔයා ඕනෑම චරිතයකට හරිම ගැළපෙනවා.
'කවුරුහරි ගොඩනැගිල්ල ඇතුලේ ඉන්නවා'
'කවුරුහරි ගොඩනැගිල්ල ඇතුලේ ඉන්නවා.'
පැටියෝ, ඔයාට නිදිද?
ඔව්...
මං මේ විදිහට මහත් වෙලා කැත වුණත් ඔයා තවමත් මට ආදරෙයිද?
ඔව්...
ඇයි? රූගත කිරීම් පරිශ්‍රයෙ ලස්සන නිළියෝ ඕන තරම් ඉන්නවා නේද?
ඔව්...
නවත්තන්නකෝ.
නිදාගන්න.
හේයි! නවතින්න!
ඇහැරෙන්න පැටියෝ.
යන්න වෙලාව හරි.
නැගිටින්න, නැගිටින්න.
ඇහැරෙන්නකෝ...
මේ...
මොකක්ද ඒ?
- ඉක්මන් කරන්න, ඉක්මන් කරන්න. - මේ මොන විකාරයක්ද...
අපි මුලින්ම හදිසි අනතුරු අංශයට යමු.
මේකට මුලින්ම බෙහෙත් දාගමු!
මට පරක්කු වෙනවා. මං යන්න ඕනේ.
මුලින්ම හොස්පිට්ල් යමු!
මං පස්සේ කෝල් එකක් ගන්නම්.
හ්යුන් සු!
- මේක අවුලක් නෑ වගේ. - පිස්සුද!
මං ගියා!
මෙහාට එනවා ආපහු!
පෙපර්!
පෙපර්! මෙහාට එන්න!
මෙහාට එන්න, පැටියෝ.
ඔයා ඔතන මොකද කරන්නේ?
පෙපර්! පෙපර්?
කවුද මේ හොඳ ළමයා?
නින්දෙන් කසනවා
මම නින්දෙන් මූණ කසනවා
මානසික ආතතිය නිසා හැදුණු නින්දේ ආබාධයක්...
ස්ලීප් ක්ලිනික්
ඔයා මාව බය කළා!
ඔයා මොකද මේ කළුවරේ කරන්නේ?
හායි.
සොරි, පෙපර්.
කෝ බලන්න මට.
මේක මේකප් වලින්වත් වහන්න බැරි වුණාද?
මට අදහන්නත් බෑ එයාගේ රෝල් එක අයින් කළා කියන එක!
මේක ටික දවසකින් සනීප වෙලා යනවානේ.
ඒකනේ කියන්නේ, නේද?
අහන්නකෝ...
මං මේක අත්හරින්න කියලා හිතන්නේ.
මොකක්ද අත්හරින්නේ?
මේක ඒ තරම් අමාරු පාටක් නෑ.
දේපළ වෙළඳාම් නියෝජිතයෙකු වීම
අනේ පැටියෝ! කාටවත්ම මුල් පාරෙන්ම මේක හරියන්නේ නෑ.
මං ඔයාට කියන්නේ, ඔයා උපරිමයෙන්ම කරනවා.
මං ඔයාට වඩා දක්ෂ නළුවෙක් දැකලම නැහැ.
ඕක කියන එක නවත්තන්නකෝ.
ඔයා කවදා හරි දිනනවා.
ඊටපස්සේ ඔයාට ඔය වද දුන්න එවුන්ට කරපු වැඩේ ගැන පසුතැවෙන්න වෙයි.
- ඇති දැන් ඕක නවත්තන්න. - ඔයායි නවත්තන්න ඕනේ.
අපිට එකතු වෙලා ඕනෑම දෙයක් ජය ගන්න පුළුවන්
ඔයා ඔය මානසිකත්වය තියාගත්තොත්, කිසිම දේකට බය වෙන්න ඕනේ නැහැ.
තේරුණාද?
තේරුණා.
මොකක්ද ඒ?
'දිවා ආහාර වේල' වැඩ මුරයේ වටිනාම වෙලාව
අවුරුදු 20 ත් 30 ත් අතර අය තමන්ගේ දිවා ආහාර වේල සතුටින් ගත කරන විවිධ ක්‍රම
පැටියෝ!
හ්යුන් සු?
ඉන්න, එපා! ඕක නවත්තන්න!
ඔයාට මොකක් වෙලාද මේ?!
හ්යුන් සු.
හේයි!
එපා!
සූ ජින්! මොකද වුණේ?
ඔයා හොඳින්ද?
- ඔයා පනින්නද හැදුවේ? - මොකක්?
මං ඔයාට කිව්වනේ බය වෙන්න එපා කියලා!
මොනවා වෙනවද මන්දා...
කමක් නැහැ, අඬන්න එපා.
හෙට උදෙන්ම හොස්පිට්ල් එකකට යමු.
මං කියන දේ ඇහුණාද?
ඇහුණා, මට ඇහුණා.
ඔයා යනවා නේද?
ඔව්, අනිවාර්යයෙන්ම.
බය වෙන්න එපා, මං යන්නම්.
ඉන්න...
මං මොන වගේ ඩොක්ටර් කෙනෙක්වද හම්බවෙන්න ඕනේ?
අම්මා.
ඕක ලොකු කරගන්නේ නැතුව ඉන්නකෝ.
මාර වදයක්නේ.
යොන්ග්වොල් විහාරය
මැඩම් හේගුන්ග්.
ෂාමන් කෙනෙක්ද?
මේක හිනාවෙන්න කාරණාවක් නෙවෙයි.
මේක ඇඳ යටින් අලවන්න.
ඕක අතහරින්න!
ඔයා දන්නවාද මේවට කොච්චර සල්ලි යනවද කියලා?!
ඔයා ඒක නැති නාස්ති කළා!
මේ වගේ දේවල් වලට සල්ලි නාස්ති කරන එක නවත්තන්න!
ඔයාට කවදාවත් මේවගෙන් සෙතක් වුණේ නෑ.
- වුණා තමයි! - කවදද?
ඔයාලගේ ගෙදර වටිනාකම වැඩි වුණාද? නැත්නම් තාත්තා ආපහු ආවාද?
අදහාගන්නත් බෑ ඔයා මේ වගේ වැඩක් කළා කියන එක!
එහෙනම් මේක නිසා තමයි ඔයා මෙහෙට ආවේ.
ෂා, මේක විහිළුවක් නෙවෙයිනේ.
පැටියෝ, මෙහාට එන්නකෝ.
- ඕක අතහරින්න. - එන්නකෝ ඉතින්!
මාර ලස්සනයි.
අම්මෝ...
චීස්.
අනේ දැන් නිදාගන්න ලෑස්ති වෙන්න.
- හරි, සොරි. - ඔව්, මං දැන් යන්නම්.
හෙට හම්බවෙමු.
මේ ප්‍රස්ථාරයෙන් පෙන්වන්නේ...
ඔයා නිදාගෙන ඉන්නකොට ඔයාගේ ශරීරය ඇතුළත සිද්ධ වුණ දේවල්.
මේකෙන් මේ වගේ රටාවක් පෙන්වද්දී,
ඒකෙන් අදහස් වෙන්නේ රෙම් ස්ලීප් බිහේවියර් ඩිසෝඩර් තත්ත්වයක්.
මේක වෙන්නේ ස්නායු සෛලවල රසායනික අසමතුලිතතාවයක් ඇති වුණාමයි.
මේක අහන්න සංකීර්ණ වුණාට, දකින්න ලැබෙන එක සාමාන්‍ය දෙයක්.
මේකෙන් නින්දෙන් කතා කරන්න පුළුවන්,
නැත්නම් ඔයා දකින හීන ඇත්තටම කරන්න පෙළඹෙන්න පුළුවන්,
මූණ කසාගන්නවා වගේ
නැත්නම් අත් පා වනනවා වගේ දේවල්.
තව එක පියවරක් ඉදිරියට ගියොත්,
ඔයාට මෙතනින් පේනවා වගේ,
ඔයාට නින්දෙන් ඇවිදීම වෙන්නත් පුළුවන්,
නැත්නම් ෆ්‍රිජ් එකෙන් කෑම කන්න වුණත් පුළුවන්.
මේකත් ඒ වගේමයි.
නේද?
මේ රෙම් ආබාධය සුව කරන්න පුළුවන්ද?
ඔව්.
ප්‍රතිකාර
ඔයා මුලින්ම කරන්න ඕන දේ...
ඔයාගේ ගෙදර පුළුවන් තරම් ආරක්ෂිත තැනක් බවට පත් කරගන්න එකයි.
ඒකෙන් නින්දෙන් ඇවිදීම නිසා සිද්ධ වෙන්න පුළුවන් තුවාල වළක්වා ගන්න පුළුවන්.
ඊටත් වඩා වැදගත් වෙන්නේ
ඔයාගේ ජීවන රටාවේ පුරුදු වෙනස් කරගන්න එකයි.
ඒකෙන් නින්දෙන් ඇවිදීම සම්පූර්ණයෙන්ම සිද්ධ වෙන එක වළක්වන්න පුළුවන්.
මත්පැන් සම්පූර්ණයෙන්ම තහනම්!
මත්පැන් නිසා බරපතළ විදිහට නින්දේ ආබාධ ඇති වෙන්න පුළුවන්,
ඒ නිසා ඔයා දැන්මම ඒක නවත්තන්න ඕනේ.
අපි මේක මීට කලින් කරන්න තිබ්බේ.
මට බොන්න බැරි වෙලාවේ ඔයා කොහොමද බොන්නේ...
පුළුවන් නම්,
රෑ 10 ට කලින් නිදාගන්න.
ඔව්, මං කතා කළේ ඔයාට... ගැන කියන්න.
5 වෙනිදා තියෙන රෑ ෂූටින් එක ගැන.
මට රෑ ෂූටින් වලට එන්න බැරි වෙයි,
සෞඛ්‍ය ගැටලුවක් නිසා.
කරන්න දෙයක් නැහැ, ඔව්.
මං ගොඩක් කනගාටු වෙනවා.
ඒ වගේම, ඔයාට නිදන කාමරය කළුවර කරලා, සීතලට තියාගන්න පුළුවන්,
නිදාගන්න කලින් ඉලෙක්ට්‍රොනික බඩු භාවිතා කරන එකෙන් වැළකෙන්න.
හැබැයි හැමදේටම වඩා වැදගත් වෙන්නේ නියමිත බෙහෙත් ටික බොන එකයි.
රෝග ලක්ෂණ සුව වෙන්න ටික කාලයක් යයි.
හැබැයි ඔයා ඉවසීමෙන් මේ උපදෙස් පිළිපැද්දොත්,
කාලයත් එක්ක ඔයාට සනීප වෙයි.
පෙපර්!
පෙපර්...
2 වෙනි පරිච්ඡේදය
ඒ ගැන හිතලා බැලුවොත්, ඒක එයාගේ වැරැද්දක් නෙවෙයිනේ.
එයා ඒක ඕනෑකමින් කළේ නැහැනේ.
වැරැද්දට වෛර කරලා වැරදිකාරයාට සමාව දෙන්න කියනවා නේද?
ඔයා මොකද මේ මෙහෙණින් වහන්සේ කෙනෙක් වෙන්නද හදන්නේ?
ඕක වැරැද්දක්වත් නෙවෙයි. ඕක ලෙඩක්.
ඕක දික්කසාද වෙන්න වුණත් හොඳටම ප්‍රමාණවත් හේතුවක්.
ඔයාට ඔයා කියන දේම තේරෙනවාද?
මං මේ හැමදේම කියන්නේ ඔයාගේ සතුට වෙනුවෙන්.
මං ඔයාව හැදුවේ තාත්තා කෙනෙක් නැතුව,
- ඒත් ඔයා හොඳට හැදුණානේ. - එයා දැන් ප්‍රතිකාර ගන්නවානේ.
ඕක හරියාවි.
ප්‍රතිකාර ගත්තා කියලා ඕකට විසඳුමක් ලැබෙන්නේ නැහැ.
බය වෙන්න එපා.
අපි ඒ ගැන හොඳට හිතලා බැලුවා.
අපිට ප්ලෑන් එකක් තියෙනවා.
බෙහෙත් වලින් හරියන්නේ නැත්නම්, එයාට ශාන්තිකර්ම තමයි කරන්න වෙන්නේ.
කන්න.
ගෙදර ගියාම මට කෝල් එකක් ගන්න.
මං කියපු දේ ගැන හිතලා බලන්න.
හරි, ඇතුළට යන්න.
- එහෙනම් අපි යන්නම්. - මං ඔයාට කෝල් කරන්නම්.
හා යුන්, අපි ගෙදර යමු.
ගෙදර යමු, ගෙදර යමු.
කමක් නැහැ මැණික.
අහන්නකෝ, සූ ජින්.
මේක ළඟ තියෙන නවාතැන් පොළක්. මං දවස් කීපයකට කලින් මේක බැලුවා.
බිල්ඩිම අලුත්, ඒ වගේම තනියම පාවිච්චි කරන්න පුළුවන් බාත්රූම් එකකුත් තියෙනවා.
මාසෙකට ඩොලර් 450 යි,
මෙතන ඉඳන් විනාඩි පහක දුර. මරු නේද?
ඉතින් මොකක්ද ඒකෙන් වෙන්නේ?
මං ටික දවසකට පිටින් නිදාගන්න ඕනේ.
ඒක නම් වෙන්න බැරි වැඩක්.
මට ගෙදර ඉන්න එක ගැන බයක් දැනෙනවා.
මේක ලේසිම විසඳුමක්නේ.
කසාද ජීවිතයක් කියන්නේ ප්‍රශ්න වලට එකතු වෙලා මුහුණ දෙන එකටයි.
අපි එකිනෙකාට උදව් නොකරන පවුලක් නෙවෙයිනේ.
ඒක එහෙම එකක් නෙවෙයි...
ඔයා දන්නවාද ඒක ලේසි ඇයි කියලා?
මොකද ඒකෙන් කරන්නේ අත්හරින එක.
ජෝඩුවක් කවදාවත් ඒ වගේ දේවල් අත්හරින්න හොඳ නැහැ.
මේක අත්හැරීමක් වෙන්නේ කොහොමද?
ඒක අත්හැරීමක් තමයි.
පරෙස්සමෙන්, පරෙස්සමෙන්.
හා යුන්, මේක තමයි අපේ ගෙදර!
- මම මේක මෙතනින් තියන්නද? - ඔව්.
පළවෙනි පියවර.
මේ සීනුවේ අරමුණ වෙන්නේ බලාගන්න කෙනාව ඇහැරවන එකයි.
සීනුව නාද වෙනකොට,
රෝගියාව හෙමින් සැරේ ආපහු ඇඳට එක්කන් යන්න.
මේකේ සද්දේ ඇති නේද?
රෝගියාව හෙමින් සැරේ ආපහු ඇඳට එක්කන් යන්න.
අම්මෝ...
දෙවෙනි පියවර!
ෂා, අඟලක්වත් හෙල්ලෙන්න බෑනේ.
ඇල වෙන්න, ඔයාට ගොඩක් මහන්සි ඇති.
- සුභ දවල් කාලයක් වේවා. - සුභ දවල් කාලයක් වේවා, මැඩම්.
හෙලෝ.
ආ, හෙලෝ!
ජින් හ්යුක්, හෙලෝ කියන්න. එයා අපේ උඩ තට්ටුවේ ඉන්න කෙනා.
- අර සද්ද බද්ද දාන ජෝඩුවද? - හේයි!
හෙලෝ.
අපි බලු පැටියෙක්ව හදාගන්න ගත්තා.
මගේ පුතා ඔයාලගේ පොමරේනියන් බල්ලාට ගොඩක් ආස කළා,
ඒ නිසා අපිත් එක්කෙනෙක්ව ගත්තා.
අනේ, ඔයාට බබෙක් හම්බවුණානේ!
සුභ පැතුම්, ඔයාට ගොඩක් මහන්සි ඇති.
මට මගේ පුතාව හම්බවුණ කාලේ...
නින්දෙන් ඇවිදීම පවුලක මරණයට හේතු වෙයි
තම දියණිය ඝාතනය කිරීමේ චෝදනාවට...
නින්දෙන් ඇවිදින අතරතුර අපරාධය සිදු කර ඇති බව...
මිනීමරු නින්දෙන් ඇවිදින්නන්
නින්දෙන් ඇවිදින්නන්ගේ හප්පා දමා පලායාම්
මිනිසෙක් මාස 18 ක බිළිඳෙකුට පිහියෙන් අනියි.
ඔයා බෙහෙත් පෙත්ත ගත්තාද?
ඔව්...
ඔයා ගත්තාද?
හ්යුන් සු?
කමක් නැහැ, අම්මි ඉන්නවා මෙහේ.
මගේ පවුල තමයි මගේ සතුට
ඩොක්ටර්, මම හොයලා බලපු විදිහට...
ගොඩක් අයට ඉමික්‍රොෆෙම් (Imicrophem) බීලා සනීප වෙලා තියෙනවා.
ඉතින් මම බැලුවේ මගේ බෙහෙත් ටික වෙනස් කරගන්න පුළුවන්ද කියලා.
බෙහෙත් වෙනස් කරන්න තවම කල් වැඩියි
නැත්නම් මේකේ ප්‍රතිඵල ගැන හිතන්නත් කල් වැඩියි.
ඉමික්‍රොෆෙම් කියන්නේ සැර බෙහෙතක්,
ඒක පාවිච්චි කරන්න ඕනේ කරන්නම දෙයක් නැති වුණොත් විතරයි.
අපි තව ටික කාලයක් බලමු.
ඩොක්ටර්,
ඊයේ රෑ මම නිදාගෙන තියෙන්නේ බාත් ටබ් එක ඇතුළේ.
අපි ඔයා කියපු හැම උපදෙසක්ම පිළිපැද්දා...
ඔයාගේ අසරණකම මට තේරෙනවා.
රෙම් ස්ලීප් බිහේවියර් ඩිසෝඩර් තත්ත්වය කියන්නේ තවමත්...
හැබැයි එයාගේ කිසිම වෙනසක් වෙන්නේ නැහැනේ.
මට ස්ථිරවම කියන්න බැහැ කවදා
නැත්නම් ඔයාගේ රෝග ලක්ෂණ සම්පූර්ණයෙන්ම සුව වෙයිද කියලා, හැබැයි...
- මොකක් කිව්වා?! - හැබැයි
මේ ප්‍රතිකාරය කරන්නේ වඩාත්ම සාර්ථකයි කියලා ඔප්පු වුණු ක්‍රමවේදයන්ට අනුවයි.
එතකොට එයාට හැමදාටම මෙහෙම ඉන්න වෙයිද?!
හැම ලෙඩෙක්ම ප්‍රතිකාර වලට ප්‍රතිචාර දක්වන්නේ වෙනස් විදිහට, ඒ නිසා...
- ඔයා හොඳින්ද ඩොක්ටර්? - මගේ ඔළුව...
- ඇත්තටම තැන්කියු, සොරි වෙන්න ඕනේ. - මට විනාඩියක් දෙන්න.
කපටි හොරෙක්...
වැඩකට නැති බොරුකාරයෙක්...
අපි දැන් මොකද කරන්නේ?
- එයා අඬනවා. - අපි දැන් මොකද කරන්නේ!
මේක පොඩ්ඩක් අහන්නකෝ.
"ඉමික්‍රොෆෙම් මඟින් නින්දෙන් ඇවිදීම
රෝග ලක්ෂණ සුව වීමේ වැඩි ප්‍රතිශතයක් තියෙනවා."
දැක්කද? මෙන්න මෙතනම ඒක දාලා තියෙනවා.
ඒ හින්දා ඔයා බය වෙන්න එපා, මට මේක විසඳගන්න ඉඩ දෙන්නකෝ.
මම කොහොමහරි ක්‍රමයක් හොයාගන්නම්,
මොනවා වුණත් කමක් නෑ.
ඔයාට මෙතන සිගරට් බොන්න බෑ.
අමාරු කාලයක්ද ගෙවෙන්නේ?
අපි ආයෙත් සද්ද කලා නේද? ඇත්තටම මට සමාන්‍ය වෙන්න.
ඒක ඔයාගේ වැරැද්දක් නෙවෙයි.
කසාද ජීවිතය කියන්නේ ඒ හැටි ලොකු දෙයක් නෙවෙයි.
ඔයාට ඒක සාර්ථක කරගන්න බැරි නම්,
ඕනෑම වෙලාවක ඒක අත්හරින්න.
හරිම සීතලයි...
ඇතුළට එන්න.
හැබැයි...
සුභ රාත්‍රියක්.
හැමෝම එකතු වෙලා අපිට ඕනෑම දෙයක් ජය ගන්න පුළුවන්
රෙම් ස්ලීප් බිහේවියර් ඩිසෝඩර් රෝගයට සමුදෙන්න!
මැඩම් හේගුන්ග්ට ආචාර කරන්න.
මේ මගේ දුව
මේ මගේ බෑණා.
ඔයා නිදි අතරතුරදී ප්‍රේතයෝ ඔයාට වැහෙනවා.
ඒ වෙලාවට ආත්මය ගොඩක් දුර්වල වෙනවා,
උන් ඒකෙන් ප්‍රයෝජන අරන් ඔයාගේ ඇඟ ඇතුළට රිංගනවා.
කමක් නෑ, අඬන්න එපා.
ඔයා පිරිමින් දෙන්නෙක් එක්කයි ජීවත් වෙන්නේ, මට පේනවා.
භූතයා වැහිලා ඉන්නේ ඔයාගේ මහත්තයාට,
හැබැයි එයා ඇතුළට එක්කන් ඇවිත් තියෙන්නේ ඔයා.
එයා ඔයාගේ පස්සෙන් මෙහාටත් ඇවිත්.
කවුද?
භූතයාද? ඒ මොකටද?
ඔයා තරුණ, ලස්සන කෙනෙක්නේ, ඉතින් වෙන මොකටද?
ප්‍රේතයොත් හරියට මිනිස්සු වගේම තමයි, හරිම කාලකන්නි.
ඔයාට කොහේ හරි කසන තැන් තියෙනවාද?
ඔයා ඔය මොකද කරන්නේ?
ඔයා බබාව ඇහැරවනවා!
මොනවා හරි කරන්න!
ඔයාට මොකක් වෙලාද මේ?!
ඕක නවත්තන්න!
තවත් බුරන බල්ලෝ නෑ...
තවත් අඬන බබාලා නෑ...
මට පාඩුවේ ජීවත් වෙන්න දෙන්න.
ඔයයි මමයි විතරයි.
ඔයා එයාව අයින් කරලා දැම්මේ නැත්නම්, අන්තිමට වෙන්නේ ඔන්න ඕකයි.
දැක්කද? මම ඔයාට කිව්වා නේද එයාට කතා කරන්න කියලා!
එයාව පන්නලා දාන්න නම්, මම එයාගේ නම දැනගන්න ඕනේ.
නම?
හිතේ කවුරු හරි ඉන්නවද?
ඒක නම් විශ්වාස කරන්නත් අමාරුයි.
මම හිතන්නේ ඔයා ඒ කාලේ කීප දෙනෙක්ගෙම හිත් රිද්දලා ඇති.
හොඳට කල්පනා කරලා බලන්න, මට නමක් ඕනේ.
දෙකක් නිදන කාමරයට, එකක් සාලයට.
මෙන්න.
මේවා හොඳට හංගලා තියන්න.
මොකක්ද මේ?
ලෑස්ති වෙලා ඉන්න.
මම ඔයාව එක්කන් යන්න ආයෙත් එන්නම්.
මෙන්න.
මම යනවා.
- පරිස්සමෙන් ඉන්න. - බායි.
අනේ මන්දා...
එයා ඔයාව බය කලාද හා යුන්?
ඔයා නාන්න ආසයි නේද?
දැන් ඉවරයි, පොඩ්ඩක් ඉන්නකෝ.
අපේ කුමාරි හරිම ලැජ්ජයිනේ!
යූ චැං-ජේ කිම් චැං-යොන් 'X'
යූ චැං-ජේ
මැනික?
මට හරිම නිදිමතයි...
බැරිවෙලාවත්...
ඔව්...
එයා කියපු කතාව ඇත්තක් වුණොත්?
කවුරු කියපු කතාවද?
ඒක ඇත්තටම හොල්මනක් වුණොත්?
ඔය වගේ කතාවලට ඔයා රැවටෙනවා කියලා මට හිතාගන්නවත් බෑ.
මං රැවටුනේ නෑ! නිකමට වගේ හිතලා බැලුවේ.
ඇත්තටම එතන හොල්මනක් ඉන්නවා නම්?
ඇත්තටම හොල්මනක් ඉන්නවා නම්...
මං දකින විදිහට ඔයා පිරිමින් දෙන්නෙක් එක්කයි ජීවත් වෙන්නේ.
විහිළු නොකර ඉන්නකෝ!
- අපි හිතමුකෝ හොල්මනක් ඉන්නවා කියලා. - ඔව්, අනිවාර්යයෙන්ම ඉන්නවා.
- හරි. - ඒකනේ.
ඒ කවුරු වෙන්න ඇතිද?
මම කොහොමද දන්නේ?
පොඩ්ඩක් ඉන්න, සමහරවිට ඒ එයා වෙන්න ඇති. අර...
මට කලින් ඔයා යාළු වෙලා හිටපු කෙනා, මොකක්ද එයාගේ නම?
නෑ, ඒ හැමෝම තවමත් ජීවත් වෙනවා.
මම ඒ අය ගැන හොයලා බැලුවා.
ඔයා ඒ අය ගැන හොයලා බැලුවා?
පොඩ්ඩක් ඉන්නකෝ...
මේක නිකන් "නිකමට හිතපු" දෙයක් නෙවෙයිනේ.
ඒක අමතක කරලා, දැන් නිදාගන්න.
ඔව්, අනේ ඕක අමතක කරලා නිදාගන්නකෝ.
ඒක ඇත්තටම මහා සද්දයක් තමයි.
පහළ මහලේ නිවසේ හිටපු නාකි මනුස්සයා දිගටම අපිට ඕකට දොස් කිව්වා.
නෑ, එයා දොස් කිව්වේ මට, ඔයා ඒකෙන් බාගයක්වත් දන්නෙ නෑ.
"ඔය මළ කරුම බල්ලා කට වස්සවපන්! මට හත්ඉලව්වක්වත් නිදාගන්න නෑ!"
"ඌට දැන් මද කිපිලද ඉන්නේ! ඕකට මොනවා හරි කරපන්."
එයා ඔයාට කැමැත්තෙන් හිටියේ.
ඕනෑවටත් වඩා.
දැන් එයා මොනවා කරනවා ඇත්ද මන්දා.
කවුද ඒ?
ඕ, සුභ උදෑසනක්!
ශෝක්නේ, ඔයා ගෙදර ඉන්නවා.
මොනවද මේ?
බලු පැටවුන්ට දෙන කෑම වගයක් ඉතුරු වෙලා තිබුණා, ඒ හැටි විශේෂ දෙයක් නෙවෙයි.
මේවා ගොඩක් වටිනවා! තැන්කියු, මං මේවට ගොඩක් ආසයි!
ඇතුළට එන්න කැමතිද? කෝපි කෝප්පයක් බොමුද?
හා...
තමන්ගේ ගෙදර වගේ හිතලා ඉන්නකෝ.
ජින්-හියුක්, ඇවිත් කතා කරන්න!
කෝපි?
නෑ, මට එපා.
චෝයි ජින්-හියුක්!
එහෙනම් වතුර ටිකක්?
හා, කමක් නෑ...
අපේ අල්ලපු ගෙදර කෙනාට කතා කරන්න.
- සුභ උදෑසනක්. - හායි.
ඇන්ඩෲවත් එක්කන් යන්න.
- අර... - ඔව්?
ඔයාලා මෙහේ පදිංචියට එන්න කලින්, මෙතන වයසක මනුස්සයෙක් ජීවත් වුණා.
ඔයා එයාව අඳුරනවද?
ඇයි ඒක ඇහුවේ?
ඔයා කොහොමද එයාව අඳුරන්නේ, නේද?
එයා මගේ තාත්තා.
මහා වදයක් වුණා නේද? එයා එක්ක වැඩ කරන්න හරිම අමාරුයි.
එයා ඔයාට කරදර කලේ නැතිවෙයි කියලා මං හිතනවා.
මොකක්? නෑ නෑ නෑ, එහෙම දෙයක් වුණේ නෑ.
එයා තවමත් ජීවතුන් අතර ඉන්නවද?
මොකක්ද කිව්වේ?
මං අදහස් කලේ, එයා සනීපෙන් ඉන්නවද කියලා?
සීයා මැරිලා.
මෙන්න මෙතන.
චෝයි ජින්-හ්යුක්! මොන වගේ කැත කතාවක්ද ඒක!
ඔයාට කිසිම විනයක් නැද්ද?
ඔයාගේ තාත්තාගේ නම මොකක්ද?
පාර්ක් චූන්-කි
හ්යුන් සු.
මිස්ටර් පාර්ක්.
ඔව්.
මේ ඇත්තටම ඔයාද?
ඔයා මගේ දුවව මරන්නද හදන්නේ?
ඇත්තටමද?!
මම දන්නේ නෑ.
තවත් බුරන බල්ලෝ නෑ, තවත් අඬන බබාලා නෑ...
මට පාඩුවේ ජීවත් වෙන්න දෙන්න, ඔයයි මමයි විතරයි.
තවත් බුරන බල්ලෝ නෑ, තවත් අඬන බබාලා නෑ...
මට පාඩුවේ ජීවත් වෙන්න දෙන්න, ඔයයි මමයි විතරයි.
සූ ජින්! මම ඇහැරුණා, අනේ දොර අරින්නකෝ!
මගේ කොණ්ඩේ මොනවා හරි ගෑවිලද?
මේක ඇඳ යට මොකද කරන්නේ?
ඔයා මේක ගලවලා දැම්මද?!
මම නිකන්... අම්මා තමයි මට ඕක කරන්න කිව්වේ.
එදා ඉඳන්,
මම මුළු රෑම නිදි නොබලා ඔයා නිදාගන්න දිහා බලාගෙන හිටියා.
හැබැයි ඔයා එක පාරක්වත් ඇහැරුණේ නෑ.
ඔයා මුළු රෑම ඇහැරිලා හිටියා? මං දිහා බලාගෙන?
මම හිතන්නේ මේක ඇත්තටම වැඩ කරනවා.
සූ ජิน, ගිහින් නිදාගන්න.
මම මේක ආයෙත් තිබ්බ තැනින් තියන්නම්, ඔයා ගිහින් නිදාගන්නකෝ.
ඔයා ඇයි කීයටවත් මම කියන දේ අහන්නේ නැත්තේ?
- හරි හරි, කමක් නෑ! - කමක් නැත්තේ නෑ!
ඔයා ඔයාටම තුවාල කරගන්නයි හදන්නේ!
- ඔන්න ඔහොම ඉන්න, මෙන්න. - හරි, හරි.
ඇලවෙලා නිදාගන්න දැන්.
අයියෝ නැහැ, හා යුන්, දැන් පැටියෝ නිශ්ශබ්ද වෙන්න.
හ්යුන් සු.
හේයි!
හා යුන් කෝ?
හා යුන්!
ලොකු බරක් දැම්මා නේද, එහෙම නේද?
මට හිතෙන්නේ අම්මා ඇහැරුණා වගේ.
දැන්ම ඇහැරුණාද? ඔයා තව ටිකක් නිදාගන්න ඕනේ.
ඔයාට හොඳින්ද? ඕක අතාරින්න, අතාරින්න!
මම ඕක අස් කරන්නම්, හරිද?
මොකද මේ වෙන්නේ? ඔයාට හොඳින්ද?
ඇයි ඔයා ඕක අල්ලන් ඉන්නේ?!
දෙවියනේ!
මෙන්න, හොල්ලන්න එපා!
ඔයාට මොකක්ද මගෙන් ඕනේ?
ඔයාට මමත් එක්ක නිදාගන්න ඕනෙද, ඒකද මේ?
මොකක්?
කරන්න! මට වැඩක් නැහැ!
නතර කරන්න, සූ ජින්.
ආව්, ඒක රිදෙනවා!
ඒ නිසා ඇත්ත කියන්න!
ඔයා මාව පිස්සු වට්ටනවා!
සූ ජින්...
අද උදේ මට ඩොක්ටර්ගෙන් කෝල් එකක් ආවා.
එයා මගේ බෙහෙත් වට්ටෝරුව වෙනස් කරන්නයි යන්නේ.
මට සනීප වෙයි, මම පොරොන්දු වෙනවා.
නැහැ, නවත්තන්න!
ඇයි ඔයා මට මෙහෙම කරන්නේ?!
මටත් පිස්සු හැදෙන්න වගේ! අනේ කරුණාකරලා ඕක නවත්තන්න!
3 වෙනි පරිච්ඡේදය
අපි මේ ප්‍රස්ථාර දෙක සැසඳුවොත්...
පසුගිය කාලයේ මේ ප්‍රදේශ...
ඉතාමත් අක්‍රමවත් වෙලා තිබුණා.
රෙම් අවධිය තුළදී ගොඩක් අසාමාන්‍යතා තිබිලා තියෙනවා.
හැබැයි දැන්, හැමදේම සාමාන්‍ය තත්ත්වයට පත් වෙලා.
නිදාගන්නකොට මොනවා හරි අක්‍රමවත් බවක් ඔයාට දැනුණද?
නැහැ, බෙහෙත් වෙනස් කළාට පස්සේ එහෙම වුණේ නැහැ.
මේකට පින්සිද්ධ වෙන්න.
ඔයාට දැන් සම්පූර්ණයෙන්ම වගේ සනීපයි.
ඔයා ගැනම ආඩම්බර වෙන්න.
අපි වෙනුවෙන් කැපවුණු එකට ඇත්තටම ඔයාට තමයි ස්තූති කරන්න ඕනේ.
ඔයාගේ බිරිඳට දැන් කොහොමද?
එයා සෑහෙන කාලෙක ඉඳන් රෝහල්ගත කරලා ඉන්නේ.
ලොකු අමාරුවක් නැතුව ඇති කියලා හිතනවා.
නැහැ, එයාට දැන් ගොඩක් දුරට සනීපයි, එයාව අද ඩිස්චාර්ජ් කරනවා.
ඒක මිසක්, ඒකයි ඔයා මේ ගැන හොයලා බැලුවේ.
ඔයාට දැන් සැනසිල්ලේ ඉන්න පුළුවන්.
ස්තූතියි.
ඉනර් ෆොරස්ට් මානසික රෝහල
ජුන්ග් සූ ජින්.
ඒ කොටසේ ඉන්න රෝගී ජුන්ග් සූ ජින්.
එයා ඉන්නේ ඩිස්චාර්ජ් කරන ලිස්ට් එකේ, පොඩ්ඩක් ඉන්න.
එයා ඊයේ රෑ කාමරේ හිටියා.
ඒගොල්ලෝ බී කොටස බැලුවද?
ආයෙත් චෙක් කරලා බලන්න.
ප්‍රතිචාරයක් නැහැ.
ඔයා අමතන ග්‍රාහකයා සම්බන්ධ කරගත නොහැක...
ගොඩක් කලබල වෙන්න එපා.
- මම දිගටම එයාට කෝල් කරන්නම්. - හරි.
කරුණාකරලා තව එක රෑකට හා යුන්ව බලාගන්න.
අනිවාර්යයෙන්ම, ඔයා යන්න.
පස්සේ හමුවෙමු, හා යුන්. සුභ රාත්‍රියක්.
ඔයා අමතන ග්‍රාහකයා සම්බන්ධ කරගත නොහැක...
ඔයා ගෙදර ආවාද.
ඇයි ඔයා මේ තරම් පරක්කු වුණේ?
ඇවිත් වාඩි වෙන්න.
මොකක්ද මේ?
පුදුම හිතුණා නේද?
වාඩි වෙන්නකෝ.
මේවා මටද?
පොඩ්ඩක් වාඩිවෙලා අහන්නකෝ.
මොකක්ද යකෝ මේ වෙන්න යන්නේ?
විනාඩි පහක්, මට විනාඩි පහක් දෙන්න.
දැන්, මෙන්න බලන්න.
සූ ජින්.
මට දැන් ඔක්කොම සනීපයි.
මට තේරෙනවා, මං කියන දේ පොඩ්ඩක් අහන්නකෝ.
ඔයා දන්නවද අද ඩොක්ටර් මොකක්ද කිව්වේ කියලා?
මගේ මොළයේ තරංග දැන් ඔක්කොම හොඳ අතට හැරිලා.
- කරුණාකරලා. - දැන් හැමදේම ඉවරයි!
තවත් මොනවාද කියන්න තියෙන්නේ?
මමත් ඔයාට කියන්න හදන්නේ ඒක තමයි!
මොකක්ද කියන්න හදන්නේ? මට භූතයෙක් වැහිල කියලද?
මට හොල්මනක් වැහිල කියලද?
ඔයාට මොකක් වෙලාද මේ?!
මේක වෙන්න බැරි දෙයක්...
හොල්මන් කියන්නේ ඒ තරම් ලොකු දෙයක් නෙවෙයි.
මැරුණට පස්සේ දවස් 10ක් ඇතුළත ආත්මය ඉහළට යන්න ඕනේ.
නැත්නම්, ඒගොල්ලෝ හොල්මනක් වෙනවා.
මං කියන දේ අහන්න!
හරි, ඒක කමක් නැහැ.
ඔක්තෝබර් 25 වෙනිදා
මාස කිහිපයකට කලින්, අපේ අසල්වැසියා පැමිණිලි කළා
සතියක් තිස්සේම එයාට ඇහුණු සද්ද බද්ද ගැන.
ඒක වුණේ ඔක්තෝබර් 25 වෙනිදා.
ඉතින්, අපි ඒකෙන් සතියක් ආපස්සට ගත්තොත්...
ඒ කියන්නේ ඔයාගේ මේ "ලෙඩේ" පටන් අරන් තියෙන්නේ 18 වෙනිදා.
දැන්, මේක පොඩ්ඩක් බලන්න.
මරණ සහතිකය: පාර්ක් චූන්-කි
පහළ මහලේ හිටපු සීය මැරිලා තියෙන්නේ ඔක්තෝබර් 8 වෙනිදා.
ඔයාට මේක කොහෙන්ද හම්බුණේ?
දවස් 10ක් ඇතුළත ඉහළට ගියේ නැත්නම්, ඔයා හොල්මනක් වෙනවා!
එයා මැරුණේ ඔක්තෝබර් 8 වෙනිදා.
තව දවස් දහයක් එකතු වුණාම 18 වෙනිදා එනවා!
ඔයාගේ මේ ලෙඩේ පටන් ගත්තේ
එයා හොල්මනක් වුණු දවසෙමයි.
කවුරු හරි ඇතුලේ ඉන්නවා
ඔක්තෝබර් 25 වෙනිදා,
ඔයා කිව්වා, "කවුරු හරි ඇතුලේ ඉන්නවා" කියලා.
මම ඔයාට කිව්වානේ ඒක පිටපතේ තිබුණු දෙබසක් කියලා!
ඒ දෙබස තිබුණේ "කවුරු හරි ගොඩනැගිල්ල ඇතුලේ ඉන්නවා" කියලා.
හැබැයි ඔයා කිව්වේ, "කවුරු හරි ඇතුලේ ඉන්නවා" කියලා විතරයි.
ඔයා මේ කියන්නේ මගේ ඇඟට හොල්මනක් වැහිලා කියලද?
හරියටම හරි!
ඒ විතරක් නෙවෙයි! කෙනෙකුට ආත්මයක් වැහුණාම,
ඒගොල්ලෝ ඇඟ කසන්න ගන්නවා,
මොකද ඒගොල්ලන්ට මාර විදිහට ඇඟ කසනවා.
ඊටපස්සේ දන්නවද ආත්මයක් වැහුණු අය මුලින්ම කරන්නේ මොකක්ද කියලා?
ඒගොල්ලෝ පණ ගන්න බඩ පැලෙන්න කනවා.
ඉතින් ඒගොල්ලෝ කන්න ආසම මොනවාද?
මෙන්න මේවා!
ඔයා පොතේ තියෙන විදිහටමයි හැසිරිලා තියෙන්නේ.
දැන්, ඒගොල්ලෝ පණ ගත්තට පස්සේ කරන්නේ මොකක්ද?
ඒගොල්ලන්ගේ වෛරය පිරිමහගන්නවා.
ඒ සීයගේ අපේත් එක්ක තියෙන වෛරය මොකක්ද?
මෙන්න මේක!
සහ මේක!
වෙන කාටවත් වඩා ඔයා මේක හොඳටම දැනගන්න ඕනේ!
හරි.
මට ඔයා කියන දේ ඇහෙනවා, ඒ නිසා ඕක නවත්තන්න.
දැන්වත් ඔයාට තේරෙනවාද?
මට කියන්න, ඔයා මාව විශ්වාස කරනවාද?
නැත්නම් මම ආයෙත් අර පිස්සන් කොටුවටම යන්න ඕනෙද?
සූ ජින්, මෙන්න බලන්න.
මම ඔයාව විශ්වාස කරනවාද නැද්ද කියන එක වැදගත් නැහැ.
මොකද...
මට දැන් ඇත්තටම සනීපයි.
ඒ කියන්නේ
අර "හොල්මන" මාව දාලා ගිහින්!
දැන් ප්‍රශ්නය ඉවරයි.
මොකක්ද ඒ?
49 වෙනි දවසේ ශාන්තිකර්මය.
අර සීයගේ මරණයේ 49 වෙනි දවස.
ඔයා නිදාගෙන ඉන්නකොට මෙතනමයි ඒක කළේ.
ඒ ඉන්නේ මමද?
ඔව්.
ඔයාට පිස්සු.
ජුන්ග් සූ ජින්, ඔයාට පිස්සු හැදිලා!
ඔයාට නම් ඇත්තටම පිස්සු!
පොඩ්ඩක් ඉන්න.
ශාන්තිකර්මය!
ඔයා ශාන්තිකර්මයක් කළානේ!
එහෙනම් දැන් තව කරන්න දෙයක් නැහැනේ!
නැහැ.
ඒ සීය ඉහළට යන්න බෑ කියලා මගහැරියා.
එයා මෙහෙන් යන්න බෑ කියනවා.
මොකක්?
නැහැ, නැහැ, එයා මගහැරියේ නැහැ. එයා දැන් ගිහින් රත්තරනේ.
ඒ ශාන්තිකර්මය නිසා හරි අලුත් බෙහෙත් නිසා හරි, මට දැන් ඔක්කොම සනීපයි.
ඩොක්ටර්මයි ඒක කිව්වේ,
මාසයක් තිස්සේ මට කිසිම කරදරයක් වුණේ නැහැ!
දැන් හැමදේම ඉවරයි.
කරුණාකරලා මාව විශ්වාස කරන්න, සූ ජින්!
මන්ත්‍රයක් කොටලා සලකුණු කළාට පස්සේ,
දවස් 50ක් යනකම් හොල්මන්වලට ඔයාගේ ඇඟට ඇතුල් වෙන්න බැහැ.
මට දැන් ඔයා කියන දේවල් තේරුම් ගන්නවත් බැහැ.
ඔයාට කිසිම කරදරයක් නොවී තිබුණේ මෙන්න මේ නිසයි.
ඒක අපේ දූව ආරක්ෂා කළා...
ඊයේ වෙනකම්ම.
ඊයේ තමයි 50 වෙනි දවස වුණේ,
ඒ කියන්නේ අද එයා ආයෙමත් ඔයාගේ ඇඟ ඇතුළට එන්න ඕනේ.
පැත්තකට වෙන්න.
ඔයාට මං කියපු දේ ඇහුණේ නැද්ද? ඒක තිබුණේ ඊයේ වෙනකම් විතරයි.
හොඳින් අහගන්න.
මැරිලා දවස් 100කට පස්සේ හොල්මනකට ඉහළට යන්න බැහැ.
එයා සදාකාලිකවම අපේ ලෝකේ සැරිසරාවි!
අපිට මැරෙනකම්ම මෙහෙම තමයි ජීවත් වෙන්න වෙන්නේ!
එයාට ඕනේ මාව, මාව විතරයි!
තවත් බුරන බල්ලෝ නැහැ, තවත් අඬන බබාලා නැහැ!
එයා අපේ දරුවව මරන්නයි හදන්නේ!
අදට එයා මැරිලා දවස් 100ක් වෙනවා.
අපි අදින් පස්සේ එයාව පන්නලා දැම්මේ නැත්නම්...
අපි එයාව අයින් කරලා දැම්මේ නැත්නම්, අනිවාර්යයෙන්ම වෙන්නේ ඕක තමයි!
දැන්වත් ඔයාට තේරෙනවාද?!
නවත්තන්න, මට තවත් මේක කරන්න බැහැ.
ඔයා කරන්නේ හැමදේකින්ම පැනලා යන එක විතරක් නම්,
ඇයි එහෙනම් ඒක හැදුවේ?
ඔයා කිව්වා නේද කසාද ජීවිතය කියන්නේ ප්‍රශ්නවලට එකතුවෙලා මුහුණ දෙන එක කියලා.
හැබැයි දැන් මොකද කරන්නේ?
ඔයාට මේක කරන්න බැහැ? ඔයාට දාලා යන්න ඕනෙද?
ප්‍රශ්නයක් ආපු ගමන්ම ඔයා මෙහෙම දාලා යනවා නම්...
ඇයි එහෙනම් ඒක හදලා බිත්තියේ එල්ලුවේ?
අපි දෙන්නා එකතු වුණොත් ඕනෑම දෙයක් ජය ගන්න පුළුවන්
මම මොකක්ද කරන්න ඕනේ?
හොඳින් අහගන්න.
හරි.
මොකක්?
දැන් අපි දෙන්නා සමානයි
ඔයා හිතුවද මම ඕක නිකම්ම ඉවසගෙන ඉඳියි කියලා?
මටත් ඕනෑම දුරක් යන්න පුළුවන්.
මොකක්ද ඒ?
හේයි, හේයි!
ඔයා ඔය මොකද කරන්නේ?!
කවුද ඒ?!
දැන්වත් ඔයා යන්න යනවාද?!
ජින්-හ්යුක්! ජින්-හ්යුක්! ඔයා කොහෙද ඉන්නේ?!
මට උදව් කරන්න!
අනේ කරුණාකරලා මගේ ගැට ටික ලෙහන්නකෝ.
පොඩ්ඩක් ඉන්න, පොඩ්ඩක් ඉන්න!
මං ඒක කරන්නම්, මං ඒක කරන්නම්!
අනේ, මං ඒක කරන්නම්...
තාත්තේ, තාත්තේ, අනේ උදව් කරන්න...
මොකක්ද?
අනේ කරුණාකරලා දැන් යන්න.
නැත්නම් එයා මාව මරලා දාවි.
එයා මාව මරලා ඊටපස්සේ ජින් හ්යුක්වත් මරාවි!
ඇන්ඩෲවත්...
මං හිතන්නේ ඇන්ඩෲ දැන් මැරිලා...
තාත්තේ, මේ මිනිස්සුන්ට කරදර කරන්නේ නැතුව දැන් යන්න.
මං හැමතිස්සේම ඔයාගේ සොහොන ළඟට එන්නම්.
මං ඔයාගේ මුනුපුරාවත් එක්කන් එන්නම්, මං පොරොන්දු වෙනවා.
තාත්තේ! තාත්තේ!
හොඳින් අහගන්න.
මගේ දුව, හා යුන්.
එයාට මොකක් හරි කරදරයක් වුණොත්,
ඒක ඔයාගේ වැරැද්දක් නොවී වුණත්,
එයා පාරේ වැටුණත් නැත්නම් හෙම්බිරිස්සාවක් හැදුණත්,
මම ඔයාගේ දුවවයි මුනුපුරාවයි දෙන්නවම මරා දානවා.
ඒ නිසා, මට උත්තර දෙන්න.
මොකක්ද?
කියන්න.
ඔයා යනවා කියලා මට කියන්න!
මම යන්නම්.
මම යන්නම්!
ගොඩනැගිල්ලේ ආරක්ෂක අංශයෙන්! කරුණාකරලා දොර අරින්න!
අම්මා! ඔයා ඔතන ඉන්නවාද?!
අතහරින්න!
ඔයාට මොකක් වෙලාද මේ?
ඔයා ඇයි මේ වගේ දෙයක් කරන්නේ?!
හ්යුන් සු?
කෝ අර සීයා?
හරි එහෙනම්.
හරි, ඔයාට පිස්සු ගැහැනියක්.
මම යන්නම්.
පැටියෝ.
මම මේ යනවා.
මගේ නමින් ඔයාගේ පුතාට සමුදෙන්න.
තවද මේ පළාතෙන් පදිංචිය මාරු කරලා යන්න.
මෙහේ පුදුම පිස්සෝ ගොඩක් ඉන්නේ.
ඔයා මේ මෝඩයාගෙන් මොනවා දකිනවාද මන්දා?
අපි යමු!
එයා ගියා.
එයා ඇත්තටම ගියා.
සූ ජින්, හැමදේම ඉවරයි.
දැක්කා නේද?
අපිට ඕනෑම දෙයක් ජයගන්න පුළුවන්.
ජන්ග් යූ-මි
ලී සුන්-ක්‍යුන්
කිම් ගියුම්-සූන්, කිම් කුක්-හී
ලී කියුන්ග්-ජින්, යූන් කියුන්ග්-හෝ
*සින්හල උපසිරැසි ගැන්වීම* -තරිදු දිසානයක- Lksubs.com